ມຽນມາຮຽກຮ້ອງໃຫ້ ພວກຊົນເຜົ່າ ທໍາການເຈລະຈາສັນຕິພາບ
ປະທານາທິບໍດີ ທຽນ ເຊນ ຮຽກຮ້ອງ​​​ໄປ​ຍັງ ​ພວກ​ກອງທັບ​ຊົນ​ເຜົ່າ​ ​ໃຫ້ທໍາ​ການ​ເຈລະຈາສັນຕິພາບ ກັບອໍານາດປົກຄອງໃນລັດ ຂອງເຂົາເຈົ້າ.
ປະທານາທິບໍດີຂອງມຽນມາກ່າວວ່າ ທ່ານເຫັນດີໃຫ້ມີການເຈລະຈາສັນຕິພາບກັນ ເພື່ອຍຸຕິ ການສູ້ລົບກັບຝ່າຍທະຫານບ້ານຊົນເຜົ່າ ທີ່ດໍາເນີນມາໄດ້ຫລາຍກວ່າສອງເດືອນແລ້ວນັ້ນ ແຕ່ການເຈລະຈາກັນຈະຕ້ອງນໍາພາ ໂດຍພວກ ເຈົ້າໜ້າທີ່ແຫ່ງຂົງເຂດທ້ອງຖິ່ນເທົ່ານັ້ນ ບໍ່ແມ່ນລັດຖະບານກາງ ຜູ້ສື່ຂ່າວວີໂອເອ Ron Corben ລາຍງານຈາກບາງກອກວ່າ ຄໍາຮຽກດັ່ງກ່າວເປັນພາກສ່ວນນຶ່ງຂອງນະໂຍບາຍຕ່າງໆຊຸດນຶ່ງ ທີ່ພວກນັກວິເຄາະກ່າວວ່າ ກໍາລັງເຮັດໃຫ້ພວກທະຫານບ້ານຊົນເຜົ່າ ລວມຕົວກັນໃນການຕໍ່ຕ້ານລັດຖະບານກາງມຽນ ມານັ້ນ ທອງປານມີເລຶ່ອງນີ້ມາ ສະເໜີທ່ານ ປະທານາທິບໍດີ ທຽນ ເຊນ ໄດ້ຮຽກຮ້ອງໄປຍັງພວກກອງທັບຊົນເຜົ່າ ທີ່ກໍາລັງສູ້ລັບກັບລັດ ຖະບານມຽນມາຢູ່ໃນຂະນະນີ້ ໃຫ້ມາທໍາການເຈລະຈາກັບອໍານາດປົກຄອງຢູ່ໃນແຕ່ລະລັດ ຂອງພວກເຂົາເຈົ້າ ເພື່ອຫາທາງຍຸຕິຂໍ້ຂັດແຍ້ງກັນ ທີ່ຍືດເຍື້ອມາເປັນເວລາຫລາຍເດືອນ ແລະ ຍັງຜົນໃຫ້ປະຊາຊົນຕ້ອງພັດພາກຈາກຖິ່ນຢູ່ອາໃສຂອງພວກເຂົາເຈົ້າຫລາຍກວ່າ 50,000 ຄົນ ຢູ່ໃນບັນດາລັດທາງພາກຕາເວັນອອກ ແລະພາກເໜືອຂອງປະເທດນັ້ນ ໃນການໂອ້ລົມກັບນັກທຸລະກິດກຸ່ມນຶ່ງ ແລະພວກສະມາຊິກສະພາແຫ່ງຊາດຂອງມຽນມາເພື່ອວັນພຸດອາທິດແລ້ວນີ້ ທ່ານ ທຽນ ເຊນ ຍັງໄດ້ກ່າວຫາກອງທະຫານບ້ານຊົນເຜົ່າກະຈິນ ວ່າເປັນຜູ້ກໍ່ການຮ້າຍ ແລະຢືນຢັດວ່າ ກອງທັບລັດຖະບານມຽນມາພຽງແຕ່ປະຕິບັດການເພື່ອປ້ອງກັນຕົນເອງເທົ່ານັ້ນ ກອງທະຫານບ້ານຂອງຊົນເຜົ່າກະຈິນ ເປັນ ສ່ວນນຶ່ງຂອງສໍາພັນທະມິດທາງການເມືອງ ຂອງຫລາຍໆຊົນເຜົ່າ ທີ່ໄດ້ຈັດຕັ້ງກັນຂຶ້ນໃນ ເດືອນກຸມພາຜ່ານມາ ທີ່ໂຮມທັງເຜົ່າ ສານ, ກະຫລ່ຽງ, ມອນ ແລະ ກະຫລ່ຽງນີ ທ່ານ ອອງ ຊໍ ບັນນາທິການໜັງສືພິມອີຣາວະດີທີ່ມີສູນກາງຢູ່ຊຽງໃໝ່ ປະເທດໄທ ກ່າວ ວ່າ ເວລານີ້ພວກກອງທັບຊົນເຜົ່າແມ່ນປຸ້ມລຸມກັນດີກ່ວາ ໃນອະດີດຜ່ານມາ ເພາະວ່າລັດ ຖະບານໄດ້ຢືນຢັດຢູ່ກັບນະໂຍບາຍທີ່ບັງຄັບໃຫ້ພວກເຂົາເຈົ້າ ເຂົ້າຮ່ວມກໍາລັງຮັກສາຊາຍ ແດນ ທ່ານ ອອງ ຊໍ ເວົ້າວ່າ: ຝ່າຍກອງທະຫານບ້ານຊົນເຜົ່າໄດ້ຮຽກຮ້ອງວ່າ ການເຈລະຈາສັນຕິພາບໃດໆນັ້ນ ແມ່ນ ຈະຕ້ອງໂຮມເອົາກຸ່ມພັນທະມິດຂອງເຂົາເຈົ້າທັງໝົດ ແລະຈະຕ້ອງເປັນການເຈລະຈາກັບ ລັດຖະບານກາງເທົ່ານັ້ນ ຊຶ່ງພວກເຈົ້າໜ້າທີ່ອາວຸໂສ ບໍ່ໄດ້ໃຫ້ຄວາມສົນໃຈ ໃນຂະນະທີ່ສະພາບການບໍ່ໄປບໍ່ມາ ກ່ຽວກັບການເຈລະຈາສັນຕິພາບຍັງສືບຕໍ່ດໍາເນີນໄປ ຢູ່ນີ້ ທັງລັດຖະບານແລະພວກກຸ່ມສິດທິມະນຸດເຜົ່າກະຈິນກໍໄດ້ກ່າວຫາກັນແລະກັນວ່າ ເປັນຝ່າຍທໍາການໂຈມຕີ ແລະລະເມີດສິດທິມະນຸດ ເມື່ອຕົ້ນເດືອນນີ້ ສະມາຊິກສະພາສູງຍິງຂອງສະຫະລັດກຸ່ມນຶ່ງ ກ່າວວ່າ ກອງທັບມຽນມາ ກໍາລັງໃຊ້ວິທີການຂົ່ມຂືນຊໍາເລົາເປັນເຄຶ່ອງມືຢ່າງນຶ່ງ ໃນການສູ້ລົບກັບກອງທະຫານບ້ານ ເຜົ່າກະຈິນ ຕະຫລອດທັງໃນການສູ້ລົບກັນໃນລັດສານ ທີ່ຢູ່ຕິດກັບລັດກະຈິນນັ້ນ ນາງ ມູນ ໄນ ລີ ໂຄສົກຍິງຂອງສະມາຄົມແມ່ຍິງກະຈິນ ຊຶ່ງເປັນກຸ່ມສິດທິມະນຸດໃນລັດກະຈິນ ກ່າວວ່າ: ເວລານີ້ ມີຊາວເຜົ່າກະຈິນ ປະມານ 20,000 ຄົນ ໄດ້ຫລົບ ໜີຈາກບ້ານຢູ່ ອາໃສໄປພັກເຊົາ ຢູ່ຕາມຄ້າຍອົບພະຍົບ 15 ແຫ່ງ ເລາະຕາມຊາຍແດນຈີນ-ມຽນ ມານັ້ນ ໃນຖະແຫລງການສະ ບັບນຶ່ງ ກຸ່ມສິດທິຊົນເຜົ່າສານ ທີ່ຊື່ວ່າ ກຸ່ມສະຫະພາບປະຊາ ທິປະໄຕສານ ເວົ້າວ່າ ມີຄົນຖືກ ພັດພາກຖິ່ນຢູ່ອາໃສຫລາຍກວ່າ 30,000 ຄົນແລ້ວ ນັບຕັ້ງແຕ່ ການສູ້ລົບກັນໄດ້ເລີ່ມຕົ້ນຂຶ້ນ ໃນເດືອນມີນາຜ່ານມາ ນາງ ຊາລລີ ທອມສັນ ຮອງຜູ້ອໍານວຍການສະມາຄົມຊາຍແດນໄທ-ມຽນມາ ຫລື TBBC ທີ່ໃຫ້ການຊ່ວຍເຫລືອແກ່ຊາວມຽນມາຫລາຍກວ່າ 140,000 ຄົນ ໃນສູນອົພະຍົບແຫ່ງ ຕ່າງໆໃນໄທ ກ່າວວ່າ ການຮ້ອງຂໍຈາກນານາຊາດ ເພື່ອນໍາເອົາການຊ່ວຍເຫລືອໄປໃຫ້ ພວກຊົນເຜົ່າ ໃນເຂດສອກຫລີກຕ່າງໆ ແມ່ນໄດ້ຖືກປະຕິເສດໂດຍລັດຖະບານມຽນມາ ຊຶ່ງນາງກ່າວຕື່ມວ່າ ການແຕກຫັກລົງຂອງການຍຸດຍິງທີ່ມີມາດົນນານຫລາຍປີກັບພວກ ກຸ່ມຊົນເຜົ່ານັ້ນ ເປັນຮ່ອງຮອຍໃຫ້ຮູ້ວ່າ ຄວາມຫວັງສໍາລັບການເຈລະຈາສັນຕິພາບນັ້ນ ແມ່ນມີໜ້ອຍຫລາຍ ນາງ ຊາລລີ ທອມສັນ ເວົ້າວ່າ: ອາທິດນີ້ ທ່ານ Tomas Quintana ຜູ້ ສືບສວນສອບສວນດ້ານສິດທິມະນຸດຂອງ ອົງການປະຫະປະຊາຊາດ ໄດ້ໄປຢ້ຽມ ຢາມມຽນມາ ແລະທໍາການປຶກສາຫາລືກັບ ພວກເຈົ້າໜ້າທີ່ອາວຸໂສຂອງລັດຖະບານມຽນມາ ເພື່ອສັ່ງຊາຕີລາຄາສະຖານະການດ້ານສິດທິມະນຸດ ທີ່ພົວພັນກັບລັດຖະບານມຽນມາຊຸດໃໝ່ນີ້ ຊຶ່ງນັບວ່າເປັນຄັ້ງທໍາອິດໃນຮອບຫລາຍກວ່ານຶ່ງປີ ທີ່ພວກເຈົ້າໜ້າທີ່ລັດຖະບານມຽນມາໄດ້ອອກວິຊາຢ້ຽມຢາມ ໃຫ້ແກ່ທ່ານ Quintana